KSL แจงเหตุไฟไหม้อาคารโรงงานน้ำตาล ไร้กระทบธุรกิจ ยันทำประกันครอบคลุม
KSL แจงเหตุไฟไหม้อาคารโรงงานน้ำตาล ไร้กระทบธุรกิจ ยันทำประกันครอบคลุม
27 พ.ย. 2563

บริษัท น้ำตาลขอนแก่น จำกัด (มหาชน) หรือ KSL เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 19 พ.ย.63 เวลา 20.30 น. ได้เกิดเหตุเพลิงไหม้ ณ อาคารลูกหีบราง 2 โรงงานน้ำตาลของบริษัทฯ ตั้งอยู่ที่อำเภอน้ำพอง จังหวัดขอนแก่น โดยบริษัทฯสามารถควบคุมเพลิงได้ทั้งหมด เมื่อเวลา 22.30 น. และไม่มีผู้ได้รับบาดเจ็บจากเหตุการณ์ครั้งนี้ ส่วนสาเหตุเพลิงไหม้นั้น เกิดจากไฟฟ้าลัดวงจร
จากการตรวจสอบพบว่า เทอร์ไบน์ลูกหีบชุดที่ 1-6 และสายไฟถูกเพลิงไหม้ได้รับความเสียหาย ซึ่งความเสียหายดังกล่าว บริษัทฯได้ทำประกันอัคคีภัยครอบคลุมไว้ทั้งหมดแล้ว โดยเหตุการณ์ดังกล่าวไม่ส่งผลกระทบต่อการผลิตและการดำเนินงาน และบริษัทฯยังคงเปิดดำเนินการได้ตามปกติ